b'\n_START_ARTICLE_\nVladimir Cvetko\n_START_SECTION_\n\xc5\xbdivljenjepis\n_START_PARAGRAPH_\nCvetko je leta 1929 maturiral na u\xc4\x8ditelji\xc5\xa1\xc4\x8du v Mariboru in nato do 1941 pou\xc4\x8deval na osnovni \xc5\xa1oli v Vuzenici, od koder so ga Nemci izselili v Bosno, kjer je bil od 1943 do osvoboditve aktiven udele\xc5\xbeenec NOB. Po koncu vojne se je vrnil in postal v Mariboru \xc5\xa1olski nadzornik, od leta 1957 do 1966 pa je bil direktor Zavoda SRS za \xc5\xa1olstvo, ter od 1961 do 1984 odgovorni urednik Sodobne pedagogike._NEWLINE_Cvetko je \xc4\x8dlanke in razprave priob\xc4\x8deval v Popotniku, Sodobni pedagogiki, Mladem svetu, v reviji Otrok in dru\xc5\xbeina in v dnevnem \xc4\x8dasopiju. Objavil je dve samostojni publikaciji: Ljubljana v lu\xc4\x8di socialne slike \xc5\xa1olskih okoli\xc5\xa1ev (1955) in Eno leto izvajanja zakona o \xc5\xa1olski reformi (1961).'